

**ประกาศองค์การบริหารส่วนตำบลเขาล้าน**

**เรื่อง การทบทวนข้อบัญญัติขององค์การบริหารส่วนตำบลเขาล้าน**

----------------------------------------------------

ตามหนังสือกระทรวงมหาดไทย ที่ มท 0892.4/ว435 ลงวันที่ 11 กุมภาพันธ์ 2559 แจ้งข้อแนะนำแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ข้อ 3 การปรับปรุงภารกิจขององค์กรปกครองส่วนท้องถิ่น องค์กรปกครองส่วนท้องถิ่นควรตรวจสอบภารกิจทุกเรื่องในความรับผิดชอบว่าภารกิจใดยังมีความจำเป็นต้องปฏิบัติหรือไม่ ถ้าไม่จำเป็นก็ควรยกเลิกภารกิจนั้นเสีย หรือปรับปรุงภารกิจเพื่อให้มีประสิทธิภาพขึ้น หรือนำภารกิจไปรวมกับภารกิจอื่นได้ โดยจะเกิดการประหยัดและความคุ้มค่า และผลการปรับปรุงภารกิจดังกล่าว องค์กรปกครองส่วนท้องถิ่นจะต้องปรับปรุงโครงสร้างและอำนาจที่ให้สอดคล้องกันด้วย ซึ่งมีประเด็นที่ควรพิจารณา คือการทบทวนภารกิจองค์กรปกครองส่วนท้องถิ่นมีขั้นตอนดำเนินการดังนี้

1. ทบทวนภารกิจของส่วนราชการภายในสังกัดว่าภารกิจใดมีความจำเป็นหรือสมควรที่จะให้ดำเนินการต่อไปหรือไม่ โดยอาศัยวิธีการสอบถามการใช้จ่ายเงินงบประมาณและการตรวจสอบความคุ้มค่าของเงินเพื่อนำทรัพยากรไปจัดทำในส่วนที่มีความจำเป็นมากกว่า

2. อาจมีการแปรสภาพกิจการหรือการดำเนินการบางอย่างให้มีลักษณะเป็นศูนย์รับผิดชอบร่วม เช่น การจัดตั้งศูนย์บริการร่วม สำหรับการติดต่อสอบถามข้อมูล การยื่นคำขออนุมัติ อนุญาตในเรื่องที่เป็นอำนาจหน้าที่หรือการบริการสาธารณะบางประเภท และอาจมอบให้องค์กรเอกชนดำเนินการแทน โดยองค์กรปกครองส่วนท้องถิ่นเป็นผู้ควบคุมกำหนดมาตรฐานและประเมินคุณภาพการให้บริการ เช่น การจ้างบริษัทจัดเก็บขยะ และกำจัดขยะ เป็นต้น

3. การจัดโครงการภายในส่วนราชการขององค์กรปกครองส่วนท้องถิ่นควรมีการยืดหยุ่น และมอบอำนาจให้หัวหน้าส่วนราชการในสังกัด องค์กรปกครองส่วนท้องถิ่นสามารถจัดโครงสร้างภายในกรณีรูปแบบไม่ถาวรเองได้ ทั้งนี้ ให้ยึดหลักการแบ่งโครงสร้างตามภารกิจ โดยหน่วยงานหลักขององค์กรปกครองส่วนท้องถิ่นเป็นผู้ประเมินผลสัมฤทธิ์ของงาน

4. การทบทวนข้อบัญญัติ เทศบัญญัติ กรณีที่องค์กรปกครองส่วนท้องถิ่นเห็นว่าข้อบัญญัติใดขององค์กรปกครองส่วนท้องถิ่นที่ไม่สอดคล้อง หรือเหมาะสมกับสถานการณ์ปัจจุบัน หรือไม่เอื้ออำนวยต่อการดำเนินกิจการขององค์กรปกครองส่วนท้องถิ่น หรือก่อให้เกิดภาระหรือความยุ่งยากต่อประชาชนเกินสมควร ให้องค์กรปกครองส่วนท้องถิ่นพิจารณาดำเนินการแก้ไข ปรับปรุง หรือยกเลิก ทั้งนี้ ให้เป็นไปตามอำนาจหน้าที่ขององค์กรปกครองส่วนท้องถิ่น

องค์การบริหารส่วนตำบลเขาล้าน ได้แต่งตั้งคณะทำงานทบทวนข้อบัญญัติขององค์การบริหารส่วนตำบลเขาล้าน และได้มีการประชุมเมื่อวันจันทร์ที่ 7 มกราคม 2562 โดยมีมติที่ประชุมเห็นชอบให้คงอัตราค่าธรรมเนียมการใช้อาคารหอประชุมองค์การบริหารส่วนตำบลเขาล้าน หมู่ที่ 4 ตำบลเขาล้าน ครั้งละไม่เกิน 2,500 บาท เท่าเดิม

// จึงประกาศ...

-2-

จึงประกาศมาเพื่อทราบโดยทั่วกัน

ประกาศ ณ วันที่ 16 มกราคม พ.ศ. 2562



(นายจำเนียร อิ่มทั่ว)

นายกองค์การบริหารส่วนตำบลเขาล้าน